CELEX: 62021CN0605
Language: et
Date: 2021-09-30 00:00:00
Title: Kohtuasi C-605/21: Eelotsusetaotlus, mille on esitanud Městský soud v Praze (Tšehhi Vabariik) 30.septembri 2021. aasta – Heureka Group a.s. versus Google LLC

20.12.2021   
            
            
               ET
            
            
               Euroopa Liidu Teataja
            
            
               C 513/22
            
         
      Eelotsusetaotlus, mille on esitanud Městský soud v Praze (Tšehhi Vabariik) 30.septembri 2021. aasta – Heureka Group a.s. versus Google LLC
      (Kohtuasi C-605/21)
      (2021/C 513/32)
      Kohtumenetluse keel: tšehhi
      
         Eelotsusetaotluse esitanud kohus
      
      Městský soud v Praze
      
         Põhikohtuasja pooled
      
      
         Hageja: Heureka Group a.s.
      
         Kostja: Google LLC
      
         Eelotsuse küsimused
      
      
                  1.
               
               
                  Kas direktiivi 2014/104 (1) artikli 21 lõiget 1 ja liidu õiguse üldpõhimõtteid tuleb tõlgendada nii, et direktiiv 2014/104 ja eelkõige selle artikkel 10 on otseselt või kaudselt kohaldatav käesolevas vaidluses, milles nõutakse hüvitist kahju eest, mida põhjustati ELTL artikli 102 rikkumisega, mis oli alanud enne direktiivi 2014/104 jõustumist ja lõppes, kui selle rakendamiseks määratud ülesvõtmise tähtaeg oli möödunud, olukorras, kus kahju hüvitamise hagi esitati pärast direktiivi ülesvõtmise tähtaja möödumist, või tuleb neid tõlgendada nii, et direktiivi 2014/104 artiklit 10 kohaldatakse ainult vaidlusaluse tegevuse selle osa (ja sellest tuleneva kahju osa) suhtes, mis leidis aset pärast direktiivi 2014/104 jõustumist või ülesvõtmise tähtaja möödumist?
               
            
                  2.
               
               
                  Kas lähtudes direktiivi 2014/104 mõttest ja eesmärgist või ELTL artiklist 102 ning tõhususe põhimõttest tuleb direktiivi 2014/104 artikli 22 lõiget 2 tõlgendada nii, et „artikli 21 kohaselt võetud riigisisesed meetmed, välja arvatud [artikli 22] lõikes 1 osutatud meetmed“ on direktiivi 2014/104 rakendavad riigisisesed õigusnormid ehk teisisõnu, kas direktiivi 2014/104 artikkel 10 ja aegumisnormid kuuluvad direktiivi 2014/104 artikli 22 esimese või teise lõigu kohaldamisalasse?
               
            
                  3.
               
               
                  Kas direktiivi 2014/104 artikli 10 või ELTL artikli 102 ja tõhususe põhimõttega on kooskõlas niisugused riigisisesed õigusnormid ja nende tõlgendus, mille kohaselt subjektiivse aegumistähtaja kulgemise alguse seisukohalt oluline „kahju tekitamisest teadasaamine“ on seotud kahju kannatanud isiku teadasaamisega „individuaalsest osalisest kahjust“, mis on tekitatud järk-järgult pideva või jätkuva konkurentsivastase tegevuse ajal (kuna kohtupraktika lähtub eeldusest, et asjaomane kahjunõue on tervikuna jagatav) ja millega seoses hakkavad kulgema autonoomsed subjektiivsed aegumistähtajad, olenemata sellest, kas kahju kannatanud isik on täiesti teadlik kahjust, mida on põhjustanud ELTL artikli 102 rikkumine tervikuna ehk teisisõnu, kas niisugused riigisisesed õigusnormid ja nende tõlgendus, mille kohaselt võib konkurentsivastase tegevusega põhjustatud kahju hüvitamise nõude aegumistähtaeg hakata kulgema enne niisuguse tegevuse lõpetamist, mis seisneb oma hinnavõrdlusteenuse soodsamale kohale paigutamises ja esitamises, on vastuolus ELTL artikliga 102?
               
            
                  4.
               
               
                  Kas direktiivi 2014/104 artikli 10 lõigetega 2, 3 ja 4 ja/või ELTL artikliga 102 ning tõhususe põhimõttega on vastuolus niisugused riigisisesed õigusnormid, milles on ette nähtud, et kahju hüvitamise hagide subjektiivne aegumistähtaeg on kolm aastat ja see hakkab kulgema päevast, mil kahju kannatanud isik sai teada või pidi teada saama osalisest kahjust ja kahju hüvitama kohustatud isikust, kuid mis ei võta arvesse (i) konkurentsiõiguse rikkumise lõpetamise kuupäeva, (ii) hetke, mil kahju kannatanud isik sai teada, et tegevus kujutab endast konkurentsireeglite rikkumist, ja mis samas (iii) ei peata ega katkesta kolmeaastast aegumistähtaega ajaks, mil menetlus on komisjonis pooleli, kui menetluse ese on ELTL artikli 102 veel mitte lõppenud rikkumine, ja mis (iv) ei sisalda sätteid, mille kohaselt aegumistähtaja kulgemise peatamine lõpeb mitte varem kui üks aasta pärast konkurentsireeglite rikkumist puudutava otsuse jõustumist?
               
            
         (1)  Euroopa Parlamendi ja nõukogu 26. novembri 2014. aasta direktiiv 2014/104/EL teatavate eeskirjade kohta, millega reguleeritakse liikmesriikide õiguse kohaseid kahju hüvitamise hagisid liikmesriikide ja Euroopa Liidu konkurentsiõiguse rikkumise korral (ELT 2014, L 349, lk 1).